Fl-ewwel sitt xhur ta’ din is-sena waslu Malta aktar minn 160,000 passiġġier permezz ta’ cruise-liners; żieda ta’ 15 fil-mija fuq l-istess perjodu tas-sena li għaddiet. Aktar minn tliet kwarti ta’ dawn il-passiggieri ġew minn pajjiżi tal-Unjoni Ewropea bl-akbar żidiet kienu mis-suq Taljan u Franċiż. Bejn Jannar u Ġunju, kienu 55 biss il-passiġġieri tal-cruise-liners li żaru Għawdex, meta mqabbla ma’ aktar minn 400 fl-istess żmien is-sena ta’ qabel. Żdiedu ntant b’aktar minn 750, u qabżu s-6,000, il-passiġġieri li qattgħu lejl f’Malta. Bejn Jannar u Ġunju daħlu Malta 112-il cruise-liner, li fuq kull wieħed kien hemm medja ta’ 1,400 passiġġier. Fl-istess perjodu tas-sena l-oħra, daħlu Malta 19-il cruise-liner anqas.